CELEX: C2007/056/07
Language: et
Date: 2007-03-10 00:00:00
Title: Kohtuasi C-220/05: Euroopa Kohtu (esimene koda) 18. jaanuari 2007. aasta otsus (Tribunal administratif de Lyon (Prantsusmaa) eelotsusetaotlus) — Jean Auroux, Marie-Hélène Riamon, Christian Avocat, Laure Deroche, Pascal Mirabel, Vladimir Serdeczny, Paul Perard, Dolorès Ponramon, Elisabeth Roche versus Commune de Roanne (Riigihanked — Direktiiv 93/37/EÜ — Riigihankelepingu sõlmimine pakkumismenetlust korraldamata — Kahe tellija vaheline piirkondliku arendusprojekti teostamise leping — Mõisted ehitustööde riigihange ja ehitis — Lepingu maksumuse arvutamise kord)

10.3.2007   
            
            
               ET
            
            
               Euroopa Liidu Teataja
            
            
               C 56/4
            
         Euroopa Kohtu (esimene koda) 18. jaanuari 2007. aasta otsus (Tribunal administratif de Lyon (Prantsusmaa) eelotsusetaotlus) — Jean Auroux, Marie-Hélène Riamon, Christian Avocat, Laure Deroche, Pascal Mirabel, Vladimir Serdeczny, Paul Perard, Dolorès Ponramon, Elisabeth Roche versus Commune de Roanne
   (Kohtuasi C-220/05) (1)
   
   (Riigihanked - Direktiiv 93/37/EÜ - Riigihankelepingu sõlmimine pakkumismenetlust korraldamata - Kahe tellija vaheline piirkondliku arendusprojekti teostamise leping - Mõisted “ehitustööde riigihange” ja “ehitis” - Lepingu maksumuse arvutamise kord)
   (2007/C 56/07)
   Kohtumenetluse keel: prantsuse
   Eelotsusetaotluse esitanud kohus
   Tribunal administratif de Lyon
   Põhikohtuasja pooled
   
      Hagejad: Jean Auroux, Marie-Hélène Riamon, Christian Avocat, Laure Deroche, Pascal Mirabel, Vladimir Serdeczny, Paul Perard, Dolorès Ponramon, Elisabeth Roche
   
      Kostja: Commune de Roanne
   Kohtuasja ese
   Eelotsusetaotlus — Tribunal administratif de Lyon — Nõukogu 14. juuni 1993. aasta direktiivi 93/37/EMÜ, millega kooskõlastatakse riiklike ehitustöölepingute sõlmimise kord (EÜT L 199, lk 54 EKL eriväljaanne 06/03, lk 3), tõlgendamine — Kahe tellija vahel sõlmitud riiklik leping, mis puudutab üldistes huvides arendusprojekti elluviimist, mille raames teine tellija annab esimesele tellijale üle viimase huvides tehtud ehitustööd ning mille lõppemisel saab esimesest tellijast nende ehitustööde omanik, mida ei ole loovutatud kolmandale isikutele — Turuhinna arvutamise viis lepingute sõlmimise korra piirmäära hindamisel — Vabaajakeskuse ja parkimisplatsi ehitamine
   Resolutiivosa
   
               1.
            
            
               Leping, mille kohaselt üks tellija teeb teisele tellijale ülesandeks ehitise rajamise, kujutab endast riiklikku ehitustöölepingut nõukogu 14. juuni 1993. aasta direktiivi 93/37/EMÜ, millega kooskõlastatakse riiklike ehitustöölepingute sõlmimise kord (muudetud Euroopa Parlamendi ja nõukogu 13. oktoobri 1997. aasta direktiiviga 97/52/EÜ) artikli 1 punkti a tähenduses, sõltumata asjaolust, kas lepinguga on ettenähtud, et esimene tellija on või saab terve ehitise või sellest ehitisest osa omanikuks.
            
         
               2.
            
            
               Direktiivi 93/37 (muudetud direktiiviga 97/52/EÜ) artikli 6 eesmärkidel riigihanke maksumuse määramisel tuleb lähtudes võimaliku pakkuja seisukohast arvesse võtta ehitustööde riigihanke kogumaksumust, mis hõlmab mitte ainult kõiki summasid, mida tellija maksab, vaid ka kõiki kolmandatelt isikutelt pärinevaid summasid.
            
         
               3.
            
            
               Tellija ei ole vabastatud direktiiviga 93/37 (muudetud direktiiviga 97/52/EÜ) ette nähtud ehitustööde riigihankelepingute sõlmimisel pakkumismenetluse korraldamisest põhjendusel, et siseriikliku õiguse kohaselt saab seda lepingut sõlmida ainult teatud juriidiliste isikutega, kes võivad ka ise olla tellijateks ja kes on omakorda kohustatud kohaldama sama menetlust võimalike järgnevate riigihangete korraldamisel.
            
         
      (1)  ELT C 193, 6.8.2005.